《客边宴友呈张孝廉》
元代·张仲深

吴姬歌尽少年非，泪满西湖旧舞衣。乱后有山空树色，春来无舞见晴晖。

荒凉客馆蜗牛集，狼籍梨花燕子飞。赖有清樽好消遣，相逢共立晚风微。

作者简介：字子渊，庆元路人。生卒年均不详，约元惠宗至元中前后在世。生平事迹不详。著有子渊诗集六卷，《四库总目》多与遒贤、杨维桢、张雨、危素、袁华、周焕文、韩性、乌本良斯道兄弟倡和之作。古诗冲澹，颇具陶韦风格。